चेन्नई/दक्षिण भारत। शुक्रवार को जब बादलों से पानी की बरसात हो रही थी उसी समय जैन श्वेताम्बर तेरापंथ धर्मसंघ के आचार्यश्री महाश्रमणजी की अमृतवाणी रूपी वर्षा भी जारी थी। चातुर्मास प्रवास स्थल माधावरम का, जहां शुक्रवार को प्रातः हो रही बरसात के कारण जब आचार्यश्री का महाश्रमण समवसरण में पधारना संभव न हुआ तो उपस्थित श्रद्धालुओं पर अपनी अमृतवाणी की वर्षा आचार्यश्री ने अपने प्रवास स्थल के बाहरी बाग में बने बरामदे से आरम्भ कर दी।